text: Laura Gallego | Nosaltresllegim
  Arxiu d'etiquetes: Laura Gallego
  Amb El Llibre dels portals els lectors ens endinsem en un món fantàstic ambientat en l'època medieval, on trobem en Tabit, un estudiant de l'Acadèmia de portals que està preparant el seu projecte final. Un portal que uneixi una casa d'un pobre camperol fins l'Acadèmia de portals.
  Durant la preparació d'aquest projecte final, s'entrellacen diferents històries com la del camperol, o la història d'un miner que descobreix una beta nova del mineral que s'usa per fer els portals i, finalment, la història d'una altra estudiant de l'Acadèmia.
  Títol: El llibre dels portals
  ISBN: 978-84-664-1653-5
  http://www.grup62.cat/autor-laura-gallego-000031847.html
  Aquesta entrada s'ha publicat en 2013, Fantasia i Ciència Ficció, Ficció, Narrativa, Vam publicar-ho fa temps... i s'ha etiquetat amb Escrit originalment en castellà, Laura Gallego el 31 de juliol de 2013 per Rubén.
  "La Sara i les Golejadores: Juguem la lliga!"
  Títol: Juguem la lliga!
  ISBN: 978-84-92790-86-9
  Us deixem un escrit de la Geòrgia, una bibliotecària molt estupendíssima que ha volgut participar enviant-nos una ressenya de Juguem la lliga! Esperem que us agradi!
  "Un equip de futbol va ser el centre el món… i quin és el secret es preguntava tothom…", segur que us sona aquesta frase, oi?; doncs per la Sara, el futbol, és el centre del seu món.
  Estudiant d'ESO, vol formar un equip femení alternatiu als Falcons – el masculí de l'escola i entrenat pel profe de gimnàs, l'Eloi-, per poder federar-se i jugar la Lliga Interescolar Local.
  En el número 3 d'aquesta petita aventura, la Sara haurà de convèncer companyes per ser jugadores, haurà de trobar "un adult responsable" com a entrenador, i haurà de buscar idees per poder aconseguir uns equips complets.
  Us puc avançar que arribarà a tenir equip i a fer entrenaments, però no li serà fàcil i s'haurà d'espavilar i resoldre els imprevistos, això sí, comptant amb les seves inseparables amigues, la Vicky i l'Eva, d'en David l'universitari, del seu pare i, també, del Trio friki, un grup format per en Sam, l'Òscar i en Jordi.
  La Sara i les Golejadores és més que una saga sobre el futbol, i sobre l'amistat i l'amor adolescent: són exemples sobre el sacrifici i l'esperit de lluita que hom pot tenir per aconseguir els seus somnis i els seus reptes i, són lliçons de com vèncer els prejudicis que ens envolten; en definitiva, són petites dosis de reivindicació social i moral.
  He començat el post amb la ja coneguda frase de l'anunci del patrocinador del Barça d'en Guardiola (sí sí, el de les 6 Copes) … reconec que només era per picar-vos la curiositat, però clar, ara per acabar-ho bé hauria de dir: "La feina ben feta, no té fronteres, ni té rivals", que n'és la última; però passant-la a la saga de la Laura Gallego, aniré una mica més enllà i us dic: si les Golejadores fan la feina ben feta qui sap si tindran rivals… o tindran fans! De moment, aquí en tenen una! (de fan – vull dir -).
  Us en recomano una lectura: "aprendre valors, no té edat".
  Paraula de Geòrgia!
  Aquesta entrada s'ha publicat en 2010, Grans lectors, Infantil, Vam publicar-ho fa temps... i s'ha etiquetat amb Escrit originalment en castellà, Laura Gallego el 4 de març de 2010 per Geòrgia.